《次韵何子楚食樱桃》
宋代·沈与求

轻衫骏马飞弹丸，上林花开纷绣团。
御廚赐笋未解箨，山樱亦复登金盘。
宗庙荐新勤玉路，凡果纷纷不论数。
风清日美雨丝收，朱实烘春燃绿树。
筠笼采撷价万钱，北人羊酪雅所便。
自从燕罢曲江曲，五湖十载身回旋。
已作孤蓬任流转，万颗徒劳野人献。
故无清梦大明宫，醉倚酡颜浮玉碗。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。